Document ID: 32010R0379

РЕГЛАМЕНТ (ЕС) № 379/2010 НА КОМИСИЯТА
от 4 май 2010 година
за изменение на приложения I, II и III към Регламент (ЕИО) № 3030/93 на Съвета относно общите правила за внос на някои текстилни продукти с произход от трети страни
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕИО) № 3030/93 на Съвета от 12 октомври 1993 г. относно общите правила за внос на някои текстилни продукти с произход от трети страни (1), и по-специално член 19 от него,
като има предвид, че:
(1)
Общите правила за внос на някои текстилни продукти с произход от трети страни следва да бъдат актуализирани, за да се вземат предвид някои скорошни промени.
(2)
На 31 декември 2004 г. изтече срокът на действие на двустранното споразумение относно търговията с текстилни продукти между Европейската общност и Република Узбекистан. За да бъде включен секторът за производство на текстил и облекло в обхвата на споразумението за партньорство и сътрудничество, следва да бъде премахната съществуващата в момента система за мониторинг.
(3)
Поради това Регламент (ЕИО) № 3030/93 следва да бъде съответно изменен.
(4)
Мерките, предвидени в настоящия регламент, са в съответствие със становището на Комитета по текстил, създаден с член 17 от Регламент (ЕИО) № 3030/93,
ПРИЕ НАСТОЯЩИЯ РЕГЛАМЕНТ:
Член 1
Приложения I, II и III към Регламент (ЕИО) № 3030/93 се изменят в съответствие с приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага считано от 5 май 2010 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 май 2010 година.

Labels: 1
3
5